CELEX: C2005/006/48
Language: el
Date: 2005-01-08 00:00:00
Title: Υπόθεση C-440/04: Αίτηση για την έκδοση προδικαστικής αποφάσεως, που υπέβαλε το Cour de cassation του Βελγίου (πρώτο τμήμα), με απόφαση της 7ης Οκτωβρίου 2004 στην υπόθεση Βελγικό Δημόσιο κατά Recolta Recycling, εταιρείας περιορισμένης ευθύνης

8.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/25
            
         Αίτηση για την έκδοση προδικαστικής αποφάσεως, που υπέβαλε το Cour de cassation του Βελγίου (πρώτο τμήμα), με απόφαση της 7ης Οκτωβρίου 2004 στην υπόθεση Βελγικό Δημόσιο κατά Recolta Recycling, εταιρείας περιορισμένης ευθύνης
   (Υπόθεση C-440/04)
   (2005/C 6/48)
   Γλώσσα διαδικασίας: η γαλλική
   Με απόφαση της 7ης Οκτωβρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 19 Οκτωβρίου 2004, το Cour de cassation του Βελγίου (πρώτο τμήμα), στο πλαίσιο της διαφοράς μεταξύ Βελγικού Δημοσίου και Recolta Recycling, εταιρείας περιορισμένης ευθύνης, η οποία εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Στην περίπτωση που ο παραλήπτης παραδιδομένων αγαθών είναι ο υποκείμενος στον φόρο ο οποίος συνήψε τη σχετική σύμβαση καλοπίστως, εν αγνοία της απάτης του πωλητή, κωλύει η αρχή της ουδετερότητας του ΦΠΑ το να συνεπάγεται η ακύρωση της συμβάσεως πωλήσεως, δυνάμει κανόνα του εθνικού αστικού δικαίου, ο οποίος πλήττει με απόλυτη ακυρότητα την εν λόγω σύμβαση ως αντικείμενη στη δημόσια τάξη λόγω αθέμιτης αιτίας στο πρόσωπο του πωλητή, απώλεια για τον εν λόγω υποκείμενο στον φόρο του δικαιώματος εκπτώσεως του ΦΠΑ;
            
         
               2.
            
            
               Διαφέρει η απάντηση στο πρώτο ερώτημα στην περίπτωση που η απόλυτη ακυρότητα απορρέει από το ότι η διαπραχθείσα απάτη αφορά αυτόν τούτον τον ΦΠΑ;